Държавен вестник, бр. 82, 2009 г., стр. 43

БРОЙ  82	
Д Ъ Р Ж А В Е Н  В Е С Т Н И К 	
СТР.  43  
у) отвличане на хора, търговия с хора и с 
човешки органи;
ф) морски престъпления (морски измами, 
пиратство и т.н.) и тежки престъпления, из­
вършени в областта на транспорта;
х) кражба и незаконен трафик на МПС;
ц) изнудване;
ч) корупция.
(2) Страните си сътрудничат и в следните 
сфери:
а) образоване, обучение и повишаване на 
уменията на персонала;
б) провеждане на научни изследвания с 
цел борба срещу престъпността и развитие 
на информационни системи, средства за ко­
муникация и специално оборудване;
в) сътрудничество в други области от общ 
интерес с цел контролиране на престъпността 
изобщо и предотвратяване на престъпления, 
както и откриване на изчезнали лица, открад­
нати или изгубени предмети и идентифициране 
на трупове.
Член 3 
Форми на сътрудничество
Сътрудничеството между компетентните 
органи на страните в областите, посочени в 
член 2, се осъществява в частност чрез:
а) обмен на информация, опит и експертни 
познания в областите от общ интерес;
б) обмен на информация относно нови ви­
дове престъпления, методи и форми за тяхното 
предотвратяване, недопускане, разследване и 
разкриване;
в) обмен на информация за нови форми на 
трансгранична престъпност, форми и методи, 
използвани при тяхното извършване (modus 
operandi);
г) оказване на помощ за установяване на 
подозрителни икономически сделки, включи­
телно такива, свързани с узаконяването на 
незаконни приходи;
д) обмен на информация, опит и експертни 
познания за използването на криминалис­
тични технологии, за методите и средствата 
за криминологични разработки, особено в 
сферите на разследване, разкриване и контрол 
на прекурсори, наркотици и психотропни 
вещества, в съответствие с международните 
конвенции;
е) обмен на информация относно мето­
дите, използвани за транспорт, укриване и 
разпространение на наркотици и психотропни 
вещества;
ж) обмен на информация за нови видове 
наркотици и психотропни вещества, които се 
появяват в незаконния трафик, технологията 
на производство и вещества, използвани с тази 
цел, както и за нови методи на изследване, 
използвани в анализа и идентифицирането на 
наркотици и психотропни вещества;
з) обмен на информация, знания и опит в 
областта на граничния контрол и в областта 
на материалната и техническата подкрепа 
на компетентните контролни служби с цел 
разкриване на фалшифицирани документи 
за пътуване и предотвратяване незаконното 
влизане на заподозрени лица, замесени в 
престъпна и терористична дейност, както и 
незаконна миграция;
и) обмен на информация за предотвра­
тяването и недопускането на каквато и да 
е форма на транснационална организирана 
престъпност, както и информация, отнасяща 
се до лица и престъпни мрежи, които са част 
от тази престъпност;
й) обмен на работен опит, включително 
специално обучение, организиране на семи­
нари и курсове за обучение, както и обмен 
на мнения;
к) обмен на статистически данни, както 
и текстове и разпоредби от националното 
законодателство, брошури, публикации и 
резултати от научни изследвания в области, 
обхванати от този протокол;
л) планиране и предприемане на коорди­
нирани действия срещу престъпни мрежи;
м) координиране на полицейски действия 
за осъществяването на съвместни оперативни 
разследвания и взаимна помощ под контрола и 
наблюдението на страната, на чиято територия 
се осъществяват, в съответствие с нейното 
национално законодателство;
н) организиране на срещи на експерти в 
рамките на техните компетенции в случаите, 
когато се споразумеят, че е необходимо да 
работят по спешни и специални въпроси от 
общ интерес, както и изготвяне и приемане на 
общи мерки там, където те са необходими, в 
специфични оперативни и следствени случаи;
о) издирване на лица, избягали от на­
казателно преследване или изтърпяване на 
присъда, както и на изчезнали лица;
п) издирване и своевременно връщане в 
съответствие с националното законодателство 
на откраднати предмети, обозначени с номера 
или специфична маркировка, включително 
културни и исторически ценности, моторни 
превозни средства и огнестрелни оръжия, 
както и ценни книжа, пътни документи и 
документи за самоличност, обозначени с 
номера;
р) в съответствие с националните зако­
нодателства и международните задължения 
обмен на информация за граждани на стра­
ните, които са били осъдени за престъпления, 
извършени на тяхна територия, както и за 
разследвани лица;
с) предоставяне на знания и опит по въ­
проси на полицейското сътрудничество в 
съответствие с европейските стандарти и 
правото на Общността.